Die "hoge lui" was nie baie te vinde vir NOG rugby nie en die eindeksamen was oppad, asook die Direkteurstrofee uitspeel wedstryde. Ek het met Mnr Chris Kruger gepraat (afrigter van die 1e span) en hy was bereid om die skeidsregter te wees indien ek die hoof, Mnr Tjaart Kruger se toestemming kon kry. Ek het met dieselfde storie na die Hoof toe gegaan en verduidelik dat Mnr Chris Kruger baie te vinde is vir die wedstryd indien hy, Tjaart Kruger dit sou toelaat.
​Gepraat van die stroopblik? Met die koshuis/dorp wedstryd op hande besluit Kobus Meyer en sy vriend Charl van den Berg daar moet ten minste iets op die spel wees met die wedstryd. Hulle maak toe die beker soos op die foto hieronder. Dit is genoem die “ Meyer en Van den Berg Rugby Trofee” soos geskrywe staan in die ’89 jaarblad. Dit het oor die jare ‘n naam gekry wat te doen het met die stroopblik. Die “ILLOVOCUP”. Kyk mooi op die foto vir die naam van die stroop!
Die een span het in die skool se groen truie gespeel en die ander in blokkies truie wat die 1e span se oefentruie was. Kobus Meyer se kommentaar oor die wedstryd was dat daar nie genoeg tyd oor was vir die Koshuis om te wen nie. Ek vra toe het die koshuis toe verloor? Nee, was sy antwoord die wedstryd was gelykop toe die tyd verby is!! Die telling wat onthou kan word was 14 elk.